בגביע אפריקה לאומות 2008 חגוי פתח בכל משחקי נבחרת תוניסיה, שהודחה ברבע הגמר על ידי נבחרת קמרון לאחר הפסד 3-2 בהארכה. חגוי הוחלף במשחק זה בדקה ה-38 בגין פציעה. חגוי השתתף עם תוניסיה גם בגביע אפריקה לאומות 2010, ממנו הודחה תוניסיה בשלב הבתים, ובגביע אפריקה לאומות 2012, ממנו הודחה תוניסיה ברבע הגמר לאחר הפסד 2-1 לנבחרת גאנה, שימש חגוי קפטן. חגוי לא זומן לגביע אפריקה לאומות 2013 ולגביע אפריקה לאומות 2015, על אף שנבחרת תוניסיה העפילה לשני הטורנירים.